།སྐྲ་དང་སེན་མོ་ལ་སོགས་པ་སྲེག་པའི་ཆོ་ག་བདེ་ལེགས་ཉི་མ་ཞེས་བྱ་བ་བཞུགས་སོ།།
723

སྒྲུབ་ཐབས་ཀུན་བཏུས་
আ
།མཁྱེན་བརྩེའི་བུང་བ་གཞོན་ནུའི་འཕུར་ལྡིང་གིས། །འཆི་མེད་པདྨའི་ཟིལ་དངར་ཡོངས་བསྡུས་ནས། །རིང་འཚོའི་དགའ་སྟོན་འགྱེད་པའི་ལྷར་བཏུད་དེ། །སྐྲ་སེན་སྦྱོང་ཚུལ་བདེ་
ལེགས་ཉི་མ་བསྟན། འདིར་གསོན་པོའི་སྐྲ་དང་སེན་མོ་སོགས་སྐུ་གཟུགས་ལ་སོགས་པ་བཟོ་བའི་རྒྱུར་བསྲེ་བར་འདོད་ན། དེ་དག་བསྲེག་ཅིང་ཤིན་ཏུ་ཞིབ་པར་བཏགས་དགོས། རྩིང་ན་གསོན་གཤིན་གང་
ལའང་གནོད་པར་གསུངས་པས། དེའང་ཇི་ལྟར་བརྩམ་པའི་སྦྱོར་བར། ས་གཞི་འཐས་པའམ་སླ་ངའི་ནང་དུ་རྡུལ་ཚོན་གྱིས་པདྨ་འདབ་བརྒྱད་དཀར་པོའི་ལྟེ་བར་རཾ་དཀར་པོ་བྲིས་པའི་མཐར་འོ་མ་ཅན་ལ་སོགས་
པའི་ཤིང་བུ་ཟླུམ་པོར་བརྩེགས་པའི་ནང་དུ་སྐྲ་སེན་དང་སོ་ལ་སོོགས་པ་གང་ཡིན་པ་མེ་མཆེད་སླ་བའི་ཤིང་སྐམ་པོ་དང་བཅས་ཏེ་བཞག རང་གི་མདུན་དུ་བསྲེག་རྫས་ཏིལ་དང་དཱུརྦ། རྡོ་རྗེ་དྲིལ་བུ། བུམ་པ་
724

གཉིས་
།གཉིས་ཁ་རྒྱན་སོགས་འོག་ཏུ་མཁོ་བའི་ཡོ་བྱེད་རྣམས་སྟ་གོན་བྱའོ། །དངོས་གཞི་ལ་རྒྱས་པར་ན་ཚེ་དཔག་མེད་ཀྱི་བདག་བསྐྱེད་གཞུང་ལྟར་བསྒོམ། བསྡུ་ན། སངས་རྒྱས་ཆོས་
དང་ཚོགས་ཀྱི་མཆོག་རྣམས་ལ། །ཞེས་སོགས་སྐྱབས་འགྲོ་སེམས་བསྐྱེད་བྱས་ནས་རང་སྐད་ཅིག་གིས་བཅོམ་ལྡན་འདས་ཚེ་དང་ཡེ་ཤེས་དཔག་ཏུ་མེད་པའི་སྐུར་གྱུར་པར་བསམས་ལ་དཔལ་འབར་སོགས་ཀྱིས་
མེ་སྦར། ཨ་མྲྀ་ཏ་སོགས་ཀྱིས་བསང་། སྭ་བྷཱ་ཝ་སོགས་ཀྱིས་སྟོང་པར་སྦྱང་། སྟོང་པའི་ངང་ལས་པདྨ་དཀར་པོ་འདབ་མ་བརྒྱད་པའི་ལྟེ་བར་རཾ་དཀར་པོ་ལས་མེ་འབར་བའི་དབུས་སུ། མེ་ལྷ་དཀར་པོ་ཞལ་
གཅིག་ཕྱག་གཉིས་པ། གཡས་པ་བགྲང་ཕྲེང་དང་གཡོན་རིལ་བ་སྤྱི་བླུགས་འཛིན་པ། རིན་པོ་ཆེའི་རྒྱན་གྱིས་བརྒྱན་པ། གསུས་ཁྱིམ་ཆེ་བ། དེའི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་
725

སྒྲུབ་ཐབས་ཀུན་བཏུས་
ཧཱུྃ༑ རང་གི་ཐུགས་ཀའི་ས་བོན་ལས་འོད་ཟེར་འཕྲོས་པས། མེ་ལྷའི་རྒྱལ་པོ་འཁོར་དང་བཅས་པ་ཨོཾ་བཛྲ་ས་མཱ་ཛཿ ཞེས་པས་སྤྱན་དྲངས། རྡོ་རྗེ་གསོར་ཞིང་ཧཱུྃ་ཞེས་པས་ཕྱི་འབྲང་གི་བགེགས་བསྐྲད། ཛཿཧཱུྃ་བཾ་ཧོཿ ཞེས་པས་གཉིས་སུ་མེད་པར་
བསྟིམ། བདག་གམ་སྦྱིན་བདག་ཆེ་གེ་མོའི་ཚེ་ཐོག་མ་མེད་པ་ནས་བསགས་པའི་སྡིག་སྒྲིབ་དང་ཚེའི་བར་དུ་གཅོད་པ་ཐམས་ཅད་སྙིང་ག་ནས་ཡི་གེ་ཀཾ་ནག་པོའི་རྣམ་པས་བྱུང་། སྣ་སྒོ་ནས་ཕྱིར་ཐོན་ཏེ་ཏིལ་ལ་ཐིམ་ཞེས་བརྗོད། དེ་ནས་ཨོཾ་ཨཱཿཧཱུྃ་ལན་
གསུམ་བརྗོད་པས་བསྲེག་རྫས་དག་སོ་སོའི་ལས་སྒྲུབ་པའི་ནུས་པ་དང་ལྡན་པར་བྱིན་གྱིས་བརླབ། དེ་ཉིད་མཻ་ལྷའི་ཞལ་དུ་གསོལ་བར་མོས་ནས། ཏིལ་སྣོད་བཅས་ལག་པ་གཡོན་པས་བཟུང་། གཡས་པས་བླངས་ཏེ་མཆོག་སྦྱིན་གྱི་ཕྱུག་རྒྱ་དང་བཅས་
པས༑ ཨོཾ་ཨགྣ་ཡེ་སརྦ་པཱ་པཾ་ད་ཧ་ན་བཛྲ་ཡ་སྭཱ་ཧཱུྃ་ཞེས་པས་ཏིལ་བརྒྱ་རྩ་སོགས་ཅི་རིགས་པར་ཕུལ་མཐར། བདག་གམ་སྦྱིན་བདག་ཆེ་གེ་མོའི་ཚེ་ཐོག་མ་མེད་པ་ནས་བསགས་པའི་སྡིག་སྒྲིབ་དང་ཚེའི་བར་དུ་གཅོད་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ་ཞེས་
དང་༑ དེ་བཞིན་དུ། ཨོཾ་ཨགྣ་ཡེ་བཛྲ་ཨཱི་ཡུ་ཥེ་སྭཱ་ཧཱ་ཞེས་པས་དཱུརྦ་ཅི་རིགས་པར་ཕུལ་མཐར་སྤེལ་ཚིག་སྔར་བཞིན་བརྗོད། སྐྲ་དང་སོ་སེན་རྣམས་ཚིག་པ་ན། ཨོཾ་ཨགྣ་ཡེ་ས་པ་རི་ཝཱ་ར་རེ་རེའི་སྔོན་དུ་འགྲོ་བའི་ཨཉྙཾ་ནས་ཤབྡ་པྲ་ཏཱིཙྪ་སྭཱ་ཧཱའི་བར་དྷརྨཱ་
ར་ཎི་རོལ་མོར་བཅས་པས་མཆོད། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །ཞེས་སོགས་ཀྱིས་བསྟོད། མེ་ལྷའི་རྒྱལ་པོས་བདག་གི་སོགས་ནས་བར་དུ་གཅོད་པ་ཐམས་ཅད་ཞི་བར་མཛད་དུ་གསོལ་ཞེས་འདོད་དོན་ཞུས་ནས། ཨོཾ་ཨགྣི་
726

།གཙྪ་ཞེས་པས་མེ་ལྷ་ཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་རང་ལ་ཐིམ་པར་བསམ་མོ། །དེ་ནས་སྐྲ་དང་སོ་སེན་གང་ཡིན་ཚིག་པའི་རོ་མ་རྣམས་མ་ལུས་པར་བསྡུས་ལ་རིན་པོ་ཆེ་ལ་སོགས་པའི་སྣོད་
གཙང་མར་བླུགས། ཚེ་དཔག་མེད་ཀྱི་བདག་བསྐྱེད་རྒྱས་པ་གོང་དུ་སོང་ན་དེས་འཐུས། མ་སོང་ན་འདིར་བདག་བསྐྱེད་སྔོན་དུ་བཏང་ནས་བུམ་པ་གཉིས་དཀྱུས་ལྟར་བསྒྲུབས་ནས། སྐྲ་དང་སོ་སེན་གྱི་ཐལ་བའི་ཕུང་པོའི་སྟེང་དུ་ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་ཧྲཱིཿཡིག་དམར་པོ་རིང་ཆ་ཚེག་དྲག་དང་བཅས་པ་སོགས་ནས་འོད་དཔག་ཏུ་མེད་པས་དབུར་བརྒྱན་པའི་བར་གྱིས་ཚེ་དཔག་མེད་བསྐྱེད། དེ་ལ་ཉེར་སྤྱོད་བཤམས་པ་ཡོད་ན་བྱིན་གྱིས་བརླབ། མེད་ཀྱང་ཨོཾ་སརྦ་ཏ་ཐཱ་ག་ཨ་པ་རི་མི་ཏཱ་ཡུརྫྙྰ་
ཧཱུྃན་རེ་རེའི་སྔོན་དུ་འགྲོ་བའི་ཨཉྙཾ་ནས། ཤབྡ་རོལ་མོའི་བར་གྱིས་མཆོད། འཇིག་རྟེན་འདྲེན་པའི་གཙོ་བོ་སོགས་ཀྱིས་བསྟོད་དོ། །དེ་ནས་རྣམ་རྒྱལ་བུམ་ཆུ་ནས་ལས་བུམ་དུ་བསྲེག་པས་བཀྲུ་ཞིང་ཚེ་དཔག་མེད་ཀྱི་སྐུ་དང་ཕྱག་གི་བུམ་པ་ལས་ཀྱང་འཚོ་
མེད་ཀྱི་བདུད་རྩིའི་ཆུ་རྒྱུན་བབས་པར་བསམ་ཞིང་། ཚེ་གཟུངས་དང་། བདུད་རྩི་འཁྱིལ་བའི་སྔགས་དང་། ཨོཾ་རཏྣ་ཙིཏྟ་བི་བི་ས་ར་ཧཱུྃ། བདག་གམ་སྦྱིན་བདག་ཆེ་གེ་མོའི་ཚེ་ཐོག་མ་མེད་པ་ནས་སོགས་ཀྱི་སྤེལ་ཚིག་མཐར་ཤཱནྟིཾ་ཀུ་རུ་སྭཱ་ཧཱ་ཞེས་ཡོད་པ་
ཅི་མང་བརྗོད་པའི་རྗེས་སུ། དྲིལ་གསིལ་དང་བཅས་ཏེ། སྦྱིན་པའི་སྟོབས་ཀྱི་སོགས་ཚིགས་བཅད་རེ་རེའི་མཚམས་སུ། ཚེ་གཟུངས་སོགས་གོང་གི་སྔགས་གསུམ་སྤེལ་ཚིག་དང་བཅས་པའི་བདེན་སྟོབས་བརྗོད། སླར་ཡང་ཚེ་དཔག་མེད་ལ་མཆོད་
727

སྒྲུབ་ཐབས་ཀུན་བཏུས་
བསྟོད་སྔར་བཞིན་དང་། བཅོམ་ལྡན་འདས་བདག་དང་སེམས་ཅན་ཐམས་ཅད་ཀྱི་སྡིག་པ་དང་སྒྲིབ་པ། དུས་མ་ཡིན་པར་འཆི་བའི་འཇིགས་པ་ཐམས་ཅད་ཉེ་བར་ཞི་བར་མཛད་དུ་གསོལ་ཞེས་འདོད་དོན་གསོལ་བ་བཏབ། མ་འབྱོར་པ་དང་ཉམས་པ་
སོགས་ཀྱིས་ནོངས་པ་བཟོད་པར་གསོལ། མཐེབ་སྲིན་གྱི་སེ་གོལ་དང་ཨོཾ་བཛྲ་མཿ ཞེས་པས་ཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་རང་ལ་གཉིས་སུ་མེད་པར་ཐིམ་པར་བསམ། དགེ་བ་འདི་ཡིས་བདག་སོགས་སེམས་ཅན་
རྣམས༑ །ཚེ་འདིར་ཚེ་རིང་ནད་མེད་དམ་ཆོས་ལྡན། །ཕྱི་མ་བདེ་བ་ཅན་གྱི་ཞིང་སྐྱེས་ནས། །ཚེ་དཔག་མེད་མགོན་གོ་འཕང་མྱུར་ཐོག་ཤོག །ཅེས་དང་། ཆེ་བའི་ཆེ་མཆོག་སོགས་ཀྱིས་བསྔོ་བ་དང་བཀྲ་ཤིས་བརྗོད་དོ། །དེ་ནས་སྐྲ་སེན་སོགས་ཀྱི་རོ་མ་
རྣམས་ཤིན་ཏུ་ཞིབ་པར་བཏགས་པའི་ཐལ་བ་རྣམས་འཇིམ་པ་དང་བསྲེས་ནས་འཇིམ་པ་བྱིན་བརླབ་བྱ་བ་ནི། འཇིམ་པ་སྭ་བྷཱ་ཝ་སོགས་ཀྱིས་སྟོང་པར་སྦྱང་། སྟོང་པའི་ངང་ལས་པདྨ་དང་ཟླ་བའི་སྟེང་དུ་ཧྰུཾ་ལས་རིན་པོ་ཆེའི་ཕུང་པོར་གྱུར། བདག་གི་
ཐུགས་ཀའི་ས་བོན་ལས་འོད་ཟེར་འཕྲོས་པས། འོག་མིན་བཅོམ་ལྡན་འདས་རྣམ་པར་སྣང་མཛད་འོད་ཀྱི་རྒྱལ་པོའི་ཐུགས་རྒྱུད་བསྐུལ། དེའི་ཐུགས་ཀ་ནས་འོད་ཟེར་དཔག་ཏུ་མེད་པ་བྱུང་། འཇིམ་པ་ལ་ཡཽམ་པས་འཇིམ་པ་དེ་བཞིན་གཤེགས་པ་ཐམས་
ཅད་ཀྱི་ཐུགས་གཉིས་སུ་མེད་པའི་ཡེ་ཤེས་ཀྱི་རང་བཞིན་ཅན་དུ་གྱུར་པར་བསམ་ཞིང་། ལག་པ་གཡོན་པའི་མཐེའུ་ཆུང་བཀུག་པ་མཐེ་བོས་མནན་པ་གན་རྐྱལ་དུ་བཞག་པའི་སྟེང་། གཡས་པའང་དེ་བཞིན་དུ་བྱས་པ་ཁ་སྦུབ་ཏུ་བཞག་ལ། ཨྃ་ན་མོ་བྷ་ག་
728

།ཝ་ཏེ་བཻ་རོ་ཙ་ན་པྲ་བྷཱ་རཱ་ཛཱ་ཡ། ཏ་ཐཱ་ག་ཏཱ་ཡ་ཨརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ་སཱུ་ཀྵེ་སཱུ་ཀྵེ། ས་མེ་ས་མ་ཡེ། ཤཱནྟེ་དཱནྟེ། ས་མ་རོ་བེ། ཨ་ན་ལ་མྦྷ། ཏ་རམྦྷ། ཡ་ཤོ་ཝ་ཏི་མ་ཧཱ་ཏེ་ཛོ། ནི་རཱ་ཀུ་ལེ། ནི་རཱ་ཝཱ་
ཎེ༑ སརྦ་བུདྡྷ་ཨ་དྷིཥྛཱ་ན་ཨ་དྷིཥི་ཏེ་སྭཱ་ཧཱ་ཞེས་རྣམ་པར་སྣང་མཛད་འོད་ཀྱི་རྒྱལ་པོའི་གཟུངས་འདི་ཉེར་གཅིག་བཟླས་ནས་བྱིན་གྱིས་བརླབས་ཏེ་མཆོད་རྟེན་བྱས་པས། མཆོད་རྟེན་དེ་ལ་རྡུལ་ཕྲ་རབ་ཀྱི་གྲངས་ཇི་སྙེད་ཡོད་པ་དེ་སྙེད་ཀྱི་མཆོད་རྟེན་བྱས་པར་
འགྱུར་བ་སོགས་ཕན་ཡོན་དཔག་ཏུ་མེད་པ་འབྱུང་བར་བཤད་དོ། །དེ་ནས་རྒྱས་པ་ལ་མོས་ན་འཇིམ་པ་བཅད་པ་དང་འབི་འབི་བྱ་བའི་སྔགས་སོགས་མཁས་པ་གོང་མ་རྣམས་ཀྱི་ཡི་གེ་དང་ཁོ་བོས་ཀྱང་སཱཙྪ་འདེབས་པའི་ཆོ་ག་དགེ་ཚོགས་རྒྱ་མཚོ་འཕེལ་བའི་
༤ཟླ་བ་ཞེས་བྱ་བ་ཞིག་བགྱིས་ཡོད་པ་དེ་དག་ཏུ་བལྟ་བར་བྱ་ཞིང་། དེ་ལྟར་མི་ནུས་པས་སྐབས་འདིར་ཚེ་གཟུངས་དང་རྣམ་པར་རྒྱལ་མའི་གཟུངས་རྣམས་ངག་ཏུ་འདོན་ཅིང་སཱཙྪ་དང་སྐུ་བརྙན་སོགས་གང་མོས་ཅི་ནུས་སུ་གདབ། ནང་དུ་གཟུངས་སྔགས་
འཇུག་རྒྱུ་ཡོད་ན་རབ། མེད་ན་ཨོཾ་སརྦ་བིདྱཱ་སྭཱ་ཧཱ་དང་། ཨོྃ་བཛྲ་ཨཱ་ཡུ་ཥེ་སྭཱ་ཧཱ་དང་། ཡེ་དྷརྨཱ་སོགས་ཟློས་ཤིང་སཱཙྪའི་ནང་དུ་འབྲུའི་མེ་ཏོག་གཞུག རབ་གནས་ཀྱང་རྒྱས་བསྡུས་གང་རིགས་བྱས་ཏེ་མཆོད་རྟེན་གྱི་ནང་ངམ། རི་མཐོན་པོའི་རྩེར་རམ་
ཆུ་ཀླུང་ཆེན་པོའི་འགྲམ་ལ་སོགས་པར་བསྐྱལ་ཏེ་མགོ་མཇུག་མ་ལོག་པར་བཞུགས་སུ་གསོལ། རྒྱ་མཚོར་འབབ་པའི་ཆུ་ཀླུང་ལ་སྤྱན་དྲང་དུ་གཞུག་ན་བརྒྱང་བསྐྱུར་མི་བྱེད་པར་རེ་རེེ་བཞིན་དུ་ཆུའི་སྟེང་དུ་བཞུགས་སུ་གསོལ་ཞིང་། སེམས་ཀྱིས་རྣམ་པར་
729

སྣང་མཛད་ཀྱི་སྐུ་རྡུལ་ཕྲ་རབ་ཀྱི་རང་བཞིན་དུ་བསམ་མོ། །གལ་ཏེ་གཤིན་པོའི་དོན་དུ་བྱེད་ན་ཕལ་ཆེར་གོང་དང་འདྲ་བ་ལས། ཁྱད་པར་ཤི་བ་དེའི་སྐྲ་སོགས་བཞག་ལ། བསྲེག་རྫས་ནི་སྡིག་སྒྲིབ་སྦྱོང་བ་ཁོ་ནའི་ཕྱིར་ཡིན་པས་ཏིལ་འབའ་ཞིག ཨོཾ་ཨགྷ་
ཡེ་སརྦ་པཱ་པཾ་ད་ཧིཾ་ན་ཁ་ཁ་ཁཱ་ཧི་ཁཱ་ཧི། ཚེ་ལས་འདས་པ་ཆེ་གེ་མོའི་སྡིག་པ་དང་སྒྲིབ་པ་ཐམས་ཅད་ཤཱནྟིཾ་ཀུ་རུ་སྭཱ་ཧཱ། ཞེས་པས་ཅི་རིགས་དབུལ། བདག་བསྐྱེད་དང་བུམ་བསྐྱེད་ཀུན་རིག་གམ་མི་འཁྲུགས་པ་སོགས་བྱ། རུས་བུ་དང་ཐལ་བའི་ཕུང་
བོའི་སྟེང་དུ་མི་འཁྲུགས་པ་བསྒོམས་ལ། སྔགས་ཀཾ་ཀ་ནི་བཟླས་པའི་མཐར་སྤེལ་ཚིག་ཚེ་ལས་འདས་པ་ཆེ་གེ་མོའི་སོགས་བཏགས་ལ་བཀྲུ་བའམ། ཡང་ན་དོན་གསལ་ནས་འབྱུང་བ་ལྟར། རུས་བུ་སོགས་ཀྱི་སྟེང་དུ་ཟླ་བའི་དཀྱིལ་འཁོར། དེའི་སྟེང་
དུ་ཨ་དཀར་པོར་བསམ། དེ་ལས་བདུད་རྩིའི་ཆུ་རྒྱུན་སྐྱ་ཆིལ་ཆིལ་བབས་པས། ཚེ་འདས་ཀྱི་སྡིག་པ་ཐམས་ཅད་དག་པར་བསམ་ཞིང་། ཨོཾ་ན་མོ་བྷ་ག་སོགས་རྩ་རིག་དང༌། ཨོཾ་བཛྲ་པྲ་མརྡ་ནཱ་ཡ་སྭཱ་ཧཱ། ཞེས་པའི་མཐར་སྤེལ་ཚིག་བཏགས་པ་དང་
བཅས་པས་བཀྲུ། གཉིས་ཀ་གང་ལྟར་ཡང་འདི་ནིི་སྦྱིན་པའི་རང་བཞིན་ཆུ་ཞེས་སོགས་ཕ་རོལ་ཏུ་ཕྱིན་པ་དྲུག་གི་ཚིགས་བཅད་དང་། འདོད་ཆགས་ཞེ་སྡང་སོགས་དང་། ས་འདི་དུག་གི་ཕ་ཡིན་ཏེ་ཞེས་སོགས་དུག་སྦྱོང་གི་ཚིགས་བཅད་རྣམས་སོ་སོའི་
མཚམས་སུ་ཀཾ་ཀ་ནིའམ་རྩ་རིག་སྐབས་གང་བབས་དང་། བདེན་སྟོབས་བརྗོད་པ་རྣམས་ཀུན་རིག་ལྟར་བྱས་ཏེ་བཀྲུ། དེ་ནས་གང་ལ་སེར་སྣ་རྣམ་ཆགས་པ་ཞེས་སོགས་བརྗོད་ཅིང་། དེར་མེ་ཏོག་འཐོར་བ་སོགས་ཀྱང་ཕྱག་ལེན་ལ་མཛད་ཅེས་མཁན་ཆེན་
730

།བུདྡྷའི་མཚན་ཅན་གྱིས་གསུངས་པས་ནུས་ན་རྒྱས་པའི་ཡན་ལག་ཏུ་འགྱུར་རོ། །རྗེས་མཆོད་བསྟོད་བྱ་བ་འདོད་དོན་གསོལ་གདབ། སྒྲུབ་ཐབས་ཀྱི་མཇུག་སྡུད་རྣམས་རང་རང་གི་སྐབས་བབས་ཀྱི་ཁྱད་པར་བསྒྱུར་བ་མ་
གཏོགས་གཞན་ཐམས་ཅད་གོང་མའི་རིགས་བསྒྲེ་ཤེས་པར་བྱའོ། །སྨྲས་པ། རྣམ་སྨིན་ལུས་ཀྱི་ཆ་ཤས་དཀོན་མཆོག་གི །རྟེན་བཟང་བསྐྲུན་པའི་བསོད་ནམས་དངར་པཽའི་དྲི། །སྡུག་བསྔལ་ཚད་པ་དབྲོག་ཕྱིར་འཐུལ་བ་འདི། །ཚད་ལྡན་ལེགས་བཤད་
སཱ་ལའི་ནགས་ལས་འཕོས། །གྱི་ནར་གནས་པའི་རྒྱུ་ཚོགས་རིན་ཆེན་ཁམས། །སྦྱོང་སྒྱུར་ཐབས་ཀྱི་ཆོ་ག་འདི་བགྱིས་པས། །རང་གཞན་བར་ཆད་སྒྲིབ་པ་ཀུན་བྲལ་ནས། །མངོན་མཐོ་ངེས་ལེགས་བདེ་ལ་རེག་གྱུར་ཅིག །ཅེས་པ་སྐྲ་དང་སེན་མོ་ལ་
སོགས་པ་སྲེག་པའི་ཆོ་ག་བདེ་ལེགས་ཉི་མ་ཞེས་བྱ་བ་འདི་ནི། དོན་གཉེར་དགེ་སློང་ཀུན་དགའ་ཆོས་འཕེལ་གྱི་ངོར། ཀུན་མཁྱེན་བུ་སྟོན་དང་མཁས་གྲུབ་གོང་མ་རྣམས་ཀྱིས་མཛད་པའི་ཡིག་ཆའི་བཞེད་པ་དང་མཐུན་པར་ཉམས་སུ་བླང་བདེ་བར་བནྡེ་ཚུལ་
ཁྲིམས་རིན་ཆེན་གྱིས་ལྷུན་གྲུབ་སྟེང་གི་རྒྱལ་ཁབ་ཏུ་བྲིས་པ་ཤིན་ཏུ་བཀྲ་ཤིས་པར་གྱུར་ཅིག། ༈ །།སྐྲ་སེན་སྲེག་པའི་ཆོ་ག་སོགས་ཀྱི་སྐབས་སུ་ཉེ་བར་མཁོ་བའི་ཟིན་བྲིས་ཉུང་གསལ་ཕན་བདེའི་ཉེར་འཚོ་བཞུགས་སོ། །ཨོཾ་སྭ་སྟི། སྐྲ་སེན་སྲེག་
པའི་ཆོ་ག་ཞུ་ཆེན་པཎྜི་ཏས་མཛད་པ་ལྟར་ལག་ཏུ་བླང་བའི་སྐབས། བདག་བསྐྱེད་མི་ཏྲ་ལུགས་ཀྱི་ཚེ་དཔག་མེད་དཀར་པོ་དང་། གྲུབ་རྒྱལ་ལུགས་སོགས་གང་ལ་བརྟེན་ཡང་རུང་ཞིང་། དེ་ལྟར་ན་བུམ་བསྐྱེད་སྐབས་རྣམ་བུམ་དུ་བདག་བསྐྱེད་ལྟར་གྱི་
731

སྒྲུབ་ཐབས་ཀུན་བཏུས་
གཙོ་རྐྱང་བསྐྱེད་པར་བྱ་སྟེ། བུམ་པ་བསང་སྦྱང་། སྟོང་པའི་ངང་ལས་པཾ་ལས་པདྨ་དང་ཨ་ལས་ཟླ་བའི་དཀྱིལ་འཁོར་གྱི་སྟེང་དུ་ཧྰུཾ་ལས་རིན་པོ་ཆེའི་བུམ་པ་གཉིས་ཡངས་ཤིང་རྒྱ་ཆེ་བ། ལྟོ་བ་ལྡིར་བ། ཞབས་ཞུམ་པ། མགྲིན་པ་ཕྲ་བ། ཁ་གཡེལ་
བ༑ མཆུ་འཕྱང་བ། ལྷ་རྫས་ཀྱི་གོས་ཀྱིས་མགུལ་པ་དཀྲིས་ཤིང་། དཔག་བསམ་གྱི་ཤིང་གིས་ཁ་བརྒྱན་པ། ནང་ཆུ་དང་བཅུད་སྣ་ཚོགས་ཀྱིས་ཡོངས་སུ་གང་བའི་རྣམ་རྒྱལ་བུམ་པའི་དབུས་སུ་སྣ་ཚོགས་པདྨ་འདབ་མ་བརྒྱད་པའི་ལྟེ་བར་ས་བོན་ལས་
ཚེ་དཔག་མེད་བདག་བསྐྱེད་ལྟར་བསྐྱེད། ལས་ཐམས་ཅད་པའི་བུམ་པར་པདྨ་དང་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་ཁྲོ་བོ་བདུད་རྩི་འཁྱིལ་པ་སྐུ་མདོག་ལྗང་སྔོན་ཞལ་གཅིག་ཕྱག་གཉིས་པ། གཡས་སྣ་ཚོགས་རྡོ་རྗེ་དང་། གཡོན་དེས་ཡ༷་བ་བྱས་
པའི་དྲིལ་བུ་འཛིན་པ། ཅུང་ཟད་ཁྲོ་བའི་ཉམས་ཅན་རིན་པོ་ཆེ་དང་སྦྲལ་གྱིས་བརྒྱན་པ། སྟག་གི་པགས་པའི་ཤམ་ཐབས་ཅན། ཞབས་སེམས་དཔའྀ་སྐྱིལ་མོ་ཀྲུང་གིས་བཞུགས་པ། གཉིས་ཀའི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུྃ། རང་
གི་ཐུགས་ཀའི་ས་བོན་ལས་འོད་ཟེར་འཕྲོས་པས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཚེ་